section_heading: Brojne kontroverze
paragraph_text: Od dolaska u NBA ligu, Anthony je bio česti predmet brojnih kontroverzi. 2004. godine Anthony je optužen za posjedovanje marihuane, što se poslije i pokazalo točnim. Optužbe su kasnije odbačene jer je Anthonyev prijatelj, James, preuzeo odgovornost nad optužbom. 2006. godine, Anthonyev prijatelj, Tyler, je zaustavljen, od strane policije, u automobilu kojeg je posjedovao upravo Anthony. Upozoren je na optužbe za posjedovanje marihuane i neplaćanja tri prometna prekršaja. Kasnije te godine, u utakmici s New York Knicksima, Anthony je bio umiješan u masovnu tučnjavu te je kažnjen s 15 utakmica neigranja. 14. travnja 2008. Anthony je zaustavljen od strane policije zbog sumnje u vožnju u pijanom stanju te nije imao ni upaljena svijetla na automobilu. Anthony je pušten uz novčanu naknadu te je od strane kluba suspendiran na dvije utakmice neigranja. 24. lipnja 2008. Anthony je ponovno uhićen zbog vožnje u pijanom stanju. Optužbe su kasnije odbačene, ali je Anthony bio prisiljen na kaznu od jedne godine uvjetno, 1000 dolara i 24 sata dobrotvornog rada.